એક નોટિફિકેશનમાં જણાવાયું છે કે બેન્કમાં ઓછામાં ઓછા ત્રણ મહિના સુધી ઓપરેટિવ રહેલ ચાલુ ખાતામાંથી એક અઠવાડિયામાં રૂ. ૫૦,૦૦૦ની ઉપાડ મર્યાદા પણ ચાલુ રહેશે. સરકારે રૂ. ૫૦૦ અને રૂ. ૧૦૦૦ની જૂની નોટો રદ કર્યા બાદ એટીએમમાંથી ઉપાડની મર્યાદા પ્રતિદિન રૂ. ૨૦૦૦ નક્કી કરી હતી. સોમવારે આ મર્યાદા વધારીને રૂ. ૨૫૦૦ કરી છે. ત્યાર બાદ ૧૯ નવેમ્બરથી આ મર્યાદા પ્રતિદિન, પ્રતિકાર્ડ રૂ. ૪૦૦૦ કરવાની હતી, પરંતુ હવે સરકારે આ નિર્ણય હાલ તુરંત સ્થગિત રાખ્યો છે.